
Parlamentul  României

Camera  Deputaţilor
Comisia pentru Sănătate şi Familie
                Nr. 28/317/ 21   iunie   2007
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 259/2006) şi asupra propunerii legislative pentru modificarea alineatului (2) al articolului 12 din Ordonanţa de urgenţă a Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 679/2006), respinse de  Senat în şedinţa din 7 septembrie 2007 şi  trimise comisiei  spre examinare,  în fond,  cu adresele nr.Plx 259 din 10 aprilie 2006, respectiv Plx 679 din 13 septembrie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizele Comisiei juridice, de disciplină şi imunităţi nr.Plx 259/27.04.2006 şi nr.Plx 679/2.10.2006, avizele Consiliului Legislativ nr.1052/20.07.2005 şi nr.514/10.04.2006, precum şi punctele de vedere ale Guvernului nr.755/21.12.2005 şi nr.494/30.05.2006 şi al Ministerului Sănătăţii Publice nr.37634/19.06.2007.

În raport de obiectul şi conţinutul său, propunerile legislative fac parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/317/ 21  iunie   2007 

R A P O R T

asupra propunerii legislative pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 259/2006) şi asupra propunerii legislative pentru modificarea alineatului (2) al articolului 12 din Ordonanţa de urgenţă a Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului 
 ( Plx 679/2006)
1. Cu adresele nr.Plx  259  din 10 aprilie 2006 şi nr.679 din 13 septembrie 2006 , Comisia pentru sănătate şi familie a fost sesizată cu dezbaterea , în fond, a propunerii legislative pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 259/2006) şi asupra propunerii legislative pentru modificarea alineatului (2) al articolului 12 din Ordonanţa de urgenţă a Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 679/2006), respinse de Senat în şedinţa din 5 aprilie, respectiv în şedinţa din 7 septembrie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizele Comisiei juridice, de disciplină şi imunităţi nr.Plx 259/27.04.2006 şi nr.Plx 679/2.10.2006, avizele Consiliului Legislativ nr.1052/20.07.2005 şi nr.514/10.04.2006, precum şi punctele de vedere ale Guvernului nr.755/21.12.2005 şi nr.494/30.05.2006 şi al Ministerului Sănătăţii Publice nr.37634/19.06.2007.
Propunerile legislative  au ca obiect de reglementare modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului urmărindu-se înlăturarea situaţiei actuale create de lege prin care, în cadrul Agenţiei Naţionale a Medicamentului este considerat, în opinia iniţiatorului, ca acceptabil conflictul de interese al membrilor Consiliului Ştiinţific. Propunerile legislative cuprind prevederi pentru eliminarea unor incompatibilităţi şi pentru asigurarea unui proces transparent de luare a deciziilor în cadrul Consiliului Ştiinţific. Concret, propunerile legislative cuprind prevederi privind eliminarea din componenţa Consiliului Ştiinţific al Agenţiei Naţionale a Medicamentului a reprezentanţilor asociaţiilor producătorilor de medicamente, precum şi persoanelor care, în mod direct sau prin soţ/soţie ori rude de gradul I, desfăşoară activităţi sau deţin societăţi comerciale producătoare, distribuitoare sau importatoare de medicamente, conform legii.
Având în vedere cele prezentate mai sus, comisia  propune Plenului Camerei Deputaţilor spre dezbatere şi respingere propunerile legislative, care face obiectul raportului.

2. Propunerile legislative  fac parte din categoria legilor ordinare , potrivit prevederilor articolului 73  din Constituţia României, republicată.
3. La lucrările comisiei din ziua de 19.06.2007 au participat 15 deputaţi, fiind absent motivat 1 deputat .

Raportul comisiei a fost adoptat cu 10 voturi pentru, 1 vot împotrivă şi 2 abţineri.
4. Propunerile legislative, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea propunerii legislative pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 259/2006) şi propunerii legislative pentru modificarea alineatului (2) al articolului 12 din Ordonanţa de urgenţă a Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 679/2006), în baza următoarelor argumente:
1. Comparând propunerea legislativă pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului  ( Plx 259/2006) cu reglementarea prevăzută de regulamentul ( CE ) nr.726/2004 ( în speţă art.63) se identifică o serie de diferenţe de reglementare şi nu o armonizare între incompatibilităţile impuse de EMEA ( Agenţia Europeană a Medicamentului ) unor membrii şi cerinţele care ar trebui solicitate în mod similar Agenţiei Naţionale a Medicamentului .
2. Problema conflictului de interese a personalului Agenţiei Naţionale a Medicamentului este reglementată de Directiva 2001/83 CE ( art.126 b) transpusă în Legea nr.95/2006 privind reforma în domeniul sănătăţii.
3. Referitor la art.I punctul 3 al propunerii legislative pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului      ( Plx 259/2006) comisia a apreciat că art.845 alin.(1) din Legea nr.95/2006 este foarte clar. Acesta precizează că, pentru a garanta independenţa şi transparenţa, Agenţia Naţională a Medicamentului se asigură că personalul său este responsabil cu acordarea autorizaţiilor; raportorii şi experţii implicaţi în autorizarea şi supravegherea medicamentelor  nu au nici un interes financiar sau alte interese în industria farmaceutică care le-ar putea afecta imparţialitatea; aceste persoane vor face o declaraţie anuală de interese.

4. Referitor la propunerea legislativă pentru modificarea alineatului (2) al articolului 12 din Ordonanţa de urgenţă a Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului      ( Plx 679/2006), comisia a hotărât că Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului , modificată şi completată prin Legea nr.594/2002 cu modificările şi completările ulterioare prevede că membrii Consiliului Ştiinţific sunt obligaţi să declare interesele personale pe care le au ei, soţul, soţia , precum şi rudele de gradul I ale acestora faţă de societăţile producătoare, distribuitoare sau importatoare de medicamente, înainte de numirea în funcţie şi ori de câte ori este nevoie sau intervin modificări în relaţia cu acestea. De asemenea atunci când membrii Consiliului Ştiinţific se află în conflict de interese faţă de una dintre probleme dezbătute în şedinţele Consiliului Ştiinţific trebuie să se recuzeze şi să părăsească sala de şedinţe.
PREŞEDINTE,

DEP.ACAD.PROF.DR.MIRCEA IFRIM

